লালবাজারের কাছে দা/উ দা/উ করে জ্ব/ল/ছে গোডাউন, ঘটনাস্থলে দমকলের ৬টি ইঞ্জিন

কলকাতা: লালবাজারের কাছে একটি গাড়ির যন্ত্রাংশের গোডাউনে ভয়াবহ আগুন (Fire Near Lalbazar Area Godown)। ২১ নম্বর আর এন মুখার্জি রোডে (Fire Kolkata RN Mukherjee Road) একটি গোডাউনের একতলায় আগুন লেগেছে। ধোঁয়ায় ঢেকেছে গোটা এলাকা। দমকলের ৬টি ইঞ্জিন কাজ করছে। কালো ধাঁয়ায় ঢেকেছে গোটা এলাকা। ধোঁয়ার জেরে দৃশ্যমানতা বেশ কম। আগুন নিয়ন্ত্রণে আনার চেষ্টা চালাচ্ছে দমকলবাহিনী। গ্যাস কাটার সহ একাধিক জিনিসপত্র নিয়ে আগুন নিয়ন্ত্রণে আনার চেষ্টায়। দমকল কর্মীদের অনুমান ভিতরে কোনও কেমিক্যাল জুতো সহ নানারকম জিনিস মজুত ছিল। তার ফলে আগুন নিয়ন্ত্রণে আনা মুশকিল হচ্ছে। ঘটনাস্থলে কলকাতা পুলিশের ডিজাস্টার ম্যানেজমেন্ট গ্রুপ (Disaster Management Group Kolkata Police)।

বৃহস্পতিবার সকাল সাড়ে ১০টা নাগাদ ২১ নম্বর আরএন মুখার্জি রোডে গাড়ির যন্ত্রাংশের একটি গোডাউনে আগুন লাগে। ঘটনাস্থলে দমকলের ৬টি ইঞ্জিন পৌঁছয়। কিন্তু আগুন নিয়ন্ত্রণে আনতে বেগ পেতে হয় দমকল কর্মীদের। গোডাউনে কেমিক্যাল থাকায় আগুনের শিখার বদলে চার দিক সাদা ধোঁয়ায় ঢেকে যায়। ফলে আগুনের উৎসস্থল খুঁজতে সমস্যায় পড়তে হয় দমকলকর্মীদের। ব্যাপক ধোঁয়ার কারণে দৃশ্যমানতা কার্যত শূন্যে পৌঁছয়। এলাকায় ভিড় করে থাকা লোকজনের দাবি, চোখ জ্বালা করতে থাকে, শ্বাস নিতে সমস্যা হয়। মুখে মাস্ক পরে তার মধ্যেই ঝুঁকি নিয়ে কাজ করছেন দমকল কর্মীরা।কোনওভাবেই ভিতরে প্রবেশ করতে পারছেন না দমকল কর্মীরা। মেশিন চালিয়েও ধোঁয়া বের করার চেষ্টা করেছে দমকলবাহিনী। গোডাউনের ভিতর একটি নির্দিষ্ট অংশে কাজ হচ্ছিল।

আরও পড়ুন: নিম্নচাপ কাঁটায় থমকে শীত! ফের জেলায় জেলায় বৃষ্টির পূর্বাভাস

দমকলের অনুমান সেখান থেকে শর্ট সার্কিট থেকে আগুন লেগেছে। তিনতলা বিল্ডিংয়ের একতলায় ছিল গাড়ির যন্ত্রাংশের গুদাম। জানলার কাচ ভেঙে ধোঁয়া বের করার চেষ্টা চলছে। বিল্ডিং থেকে ইতিমধ্যেই সবাইকে নিরাপদে বের করে আনা হয়েছে বলে জানা গিয়েছে। কী কারণে কীভাবে আগুন লাগল, অগ্নি নির্বাপন ব্যবস্থা রয়েছে কিনা, তা ঠিক মতো কাজ করছিল কিনা, সব দিকই খতিয়ে দেখবে দমকলবাহিনী।

দেখুন ভিডিও